X Andropogon. 119 



spicularum merae vaginae lanceolatae, acuminatae, slriataej glabrae 

 membranaceo-scariosae, ramulum spicasque suas aequantes. Spicae 

 geminae, semipollicares circiter. Rhachis pilosa, ad spicularum in- 

 sertionem barbata, pilis albis. Spiculae 4 — 6 parium, imbricatae, 

 inferiores geminae, altera pedicellata niascula, terminales ternae, 

 masculae; saepe autem par inferius e binis masculis constat, vel 

 una tantum relinquitur, et tum quidem inferior quoque articulatio 

 ternas spiculas (binas masculas unam femineam) proferre vidctur, 

 quo Linnaeus et Willdenovius in errorem inducti sunt. Glnma in- 

 ferior spiculae fertilis oblonga, convexo-plana, laevis, cartilagined- 

 membrauacea, obtusa, apicem versus acute compresso - marginata 

 margine denticulato pallido, margiue vero hyalino interius inflexo 

 latente, 6 — 7-nervis, nervis tribus integris, reliquis basin versus 

 abruptis; superior aequalis, lanceolata, acuta, membranaceo-charta- 

 cea, trinervis. Flosculus inferior neuter, univalvis, valvula glu- 

 mas subaequante lanceolata convoluta hyalina; superior hermaphro- 

 ditus, bivalvis; valvula inferior lineari-lanceolata, convoluta, mem- 

 branacea, glumis paulo brevior, ad 1/3 bifida, e sinu setam 4 — S 

 lineas longam glabram basi tortam fuscam, trans medium reflexam 

 pallidiorem exserens, laciniis lateralibus lineari-filiformibus angu- 

 stissimis ciliatis setae plerumque spiratim circumvolutis ; superior 

 valvula duplo brevior, ovalis, obtusa. Lodiculae eiusdem altiludi- 

 nis, carinato-complicalae, mucronatae. Styli longi et reliqua ge- 

 neris. Spicula collateralis plerumque mascula abortiva seu neutra, 

 pedicello plumoso lineae longitudine vel longiori sublata, bilinearis 

 et ultra, lanceolata, glabra; gluma inferior acuminata, multinervis 

 nervis omnibus continuis, apice vix marginata ; superior trinervis, 

 membranacea. Flosculus unus (inferior) univalvis, valvula glumae 

 fere longitudine lanceolata membranacea. Filamentorum et lodicula- 

 rum vestigia rudimentaria. In paulo perfectioribus valvulae exilis 

 vestigia inveni, e cuius parte stant lodiculae, quo persuasum est, 

 genitalia cum lodiculis alterius esse flosculi subevalvis, et herma- 

 phrodito illo setigero respondentis , valvulam perfectiorem autem 

 neutri flesculo inferiorique esse tribuendara. 



